b'\n_START_ARTICLE_\nKefalaia\n_START_PARAGRAPH_\nKefalaia eller Kephalaia er en kodeks med religi\xc3\xb8se tekster fra manikeismen; den ble funnet i tempelruinen Medinet Madi i 1929 og inneholder undervisning om manikeismen skrevet i en didaktisk dialogform, hvor Mani selv sitter i en krets av disipler og svarer p\xc3\xa5 sp\xc3\xb8rsm\xc3\xa5l._NEWLINE_Verket er omfattende, med mer enn 90 kapitler. I det f\xc3\xb8rste kapitlet presenteres Manis oppdrag og gjerning i verden, mens det andre kapitlet er en utlegning av Jesu lignelse om Det gode og det d\xc3\xa5rlige treet. I de f\xc3\xb8lgende kapitlene er det b\xc3\xa5de utlegninger om guddommenes natur, om gode og onde makter, om astrologi, historiefortolkning, etikk og frelsesl\xc3\xa6re._NEWLINE_Utdrag fra den omfattende teksten er oversatt til norsk i antologien Manikeiske skrifter, 2011.'